יוסי גינסברג

ביוגרפיה

גינסברג נולד בבני ברק להורים ניצולי השואה, כשהיה בן 5 עבר עם משפחתו לרמת גן. את שירותו הצבאי עשה בחיל הים במוצב בשארם א-שייח'.
גינסברג הושפע מספרי מסעות רבים אותם קרא וחלם לצאת לטיול ביערות הגשם של אמריקה הדרומית. הוא חסך לטיול בעבודות מזדמנות בהן עבד במספר מוקדים ברחבי העולם ויצא לטיול המיוחל בשנת 1981.

התקרית בנהר הטואיצ'י

ב-1981 פגש בקולומביה את מרקוס סטאם, מורה משווייץ, השניים הפכו לידידים והגיעו יחד ללה פאס, בירת בוליביה. בלה פס פגש גינסברג את קארל רופקצ'ר, אוסטרי מסתורי שטען שהוא גאולוג שמתכנן לחקור אזור מבודד ולא ממופה בלב יערות הגשם של בוליביה, מקום בו נמצא שבט אינדיאני מסתורי ומכרות זהב. גינסברג הצטרף ללא היסוס לרופקצ'ר יחד עם ידידו סטאם ומטייל נוסף בשם קווין גייל, צלם אמריקאי.
מספר ימים לאחר שהארבעה טיילו באזור נהר הטואצ'י המזון שהם ארזו החל להיגמר והם אכלו בשר קופים. מרקוס, שסירב לאכול את בשר הקופים, הלך ונחלש והארבעה החלו לסגת לאחור.
לאחר זמן מה, צץ במוחו של רופקצ'ר רעיון לבנות רפסודה בה יוכלו הארבע לשוט במורדות נהר הטואיצ'י לכפר מבודד בשם קוריפלאיה בו יש כביכול מכרה זהב ולאחר מכן יוכלו לחזור ללה פס. הארבעה בנו רפסודה בעזרת תושבי כפר סמוך, לקראת סוף הבנייה סיפר רופקצ'ר כי נהר הטואיצ'י הוא למעשה נהר מסוכן מאוד לשייט וכי הוא אינו יודע לשחות, בשל כך ובשל הכעס שהתגלה כלפיו בקרב חברי הקבוצה החליטו הארבעה להפריד כוחות, רופקצ'ר ומרקוס, שהיה חלש בעקבות הטיול החליטו שלא להמשיך ולחזור לכפר סמוך ואילו גינסברג וגייל החליטו להמשיך לשוט במורד הטואיצ'י. הארבעה סיכמו כי יפגשו לארוחת חג המולד בלה פס.
לאחר זמן מה, גינסברג וגייל איבדו שליטה על הרפסודה, שעלתה על מפל, גייל הצליח לשחות אל החוף ואילו גינסברג המשיך לצוף עם הזרם, במשך הארבעה הימים הראשונים לאחר שאבד ניסה לחפש את גייל, אך ללא הצלחה. לאחר 5 ימים של הישרדות אנשי הכפרים הסמוכים הצליחו לחלץ את גייל, שפנה אל השגרירות הישראלית והאוסטרית בבוליביה במטרה לעזור לו למצוא את גינסברג, גייל נדהם לגלות שרופקצ'ר היה עבריין אוסטרי נמלט שהיה מבוקש על ידי האינטרפול ובעצם הוליך שולל אותו ואת חבריו.
במשך שלושת השבועות הבאים יוסי נותר לבדו בלב יערות הגשם הלא ממופים של בוליביה ללא ציוד, והוא נאלץ לשרוד לבדו בטבע, כאשר באחד הימים כמעט נאכל חי על ידי להקה של נמלי אש. בשבוע השני עד לחילוצו גיסברג כמעט טבע בשיטפון. גינסברג סיפור מאוחר יותר כי במהלך שלושת השבועות היו לו הזיות לפיהן ישנה אישה שנמצאת לצידו והוא מטפל בה.
לאחר שלושה שבועות בהם היה נעדר ביער שמע גינסברג רעש של מנוע, הוא רץ אל הגדה של הטואיצ'י שם פגש את גייל, מספר תושבים אינדיאנים מקומיים ואת השוטר שפיקד על מבצע החילוץ שלו. את שלושת החודשים שלאחר החילוץ הוא בילה בבית חולים מקומי במטרה להחלים.
עקבותיהם של סטאם ורופקצ'ק אבדו ביערות הגשם ולא נמצא להם זכר.
על התקרית המבעיתה אותה חווה כתב גינסברג את הספר בחזרה מטואיצ'י אשר יצא לאור ב-1985 והפך לרב-מכר ותורגם ל-15 שפות נוספות. בשנת 2017 עובד הספר לסרט הוליוודי בשם ג'ונגל בכיכובו של דניאל רדקליף.
באותה שנה, חזר גינסברג לטואיצ'י במסגרת סרטה הדוקומנטרי של נסלי ברדה, "החזרה לטואיצ'י", ששודר בקשת בערוץ 2.

לאחר התקרית

לאחר הטיול חזר גינסברג לישראל, התחתן וסיים תואר ראשון באוניברסיטת תל אביב. לאחר מספר שנים התגרש וחזר לטייל בעולם ואף פנה לעסקים. בתחילת שנות ה-90 הקים מספר מפעלים סולאריים בבוליביה, באותו אזור בו כמעט קיפח את חייו 10 שנים קודם לכן. במקביל היה שותף במספר מרכזי גמילה מסמים ברחבי העולם, ביניהם במקסיקו, סין ואוסטרליה. בשנת 2009 שב גינסברג לישראל.
כיום, גינסברג שותף בחברת הזנק בעמק הסיליקון בשם Blinq.me ובמקביל ממשיך להרצות בנושא הישרדות וכוח הרצון האנושי.

חיים אישיים

גינסברג נשוי מ-2010 למלינדה, אשתו השלישית, ואב לארבעה.